เทศบาลตำบลนาจะหลวย

เทศบาลตำบลนาจะหลวย เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอนาจะหลวย จังหวัดอุบลราชธานี มีอาณาเขตครอบคลุมบางส่วนของตำบลนาจะหลวย ตั้งอยู่ทางทิศตะวันออกเฉียงใต้ของอำเภอเมืองอุบลราชธานี

ประวัติ 
เทศบาลตำบลนาจะหลวย ได้เปลี่ยนแปลงยกฐานะมาจากสุขาภิบาลตำบลนาจะหลวยตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542  ได้ประกาศในราชกิจจานุเบกษา ฉบับกฤษฎีกาเล่ม 116 ตอนที่ 9 ก วันที่ 24 กุมภาพันธ์ 2542  มีผลบังคับใช้ในวันที่ 25 พฤษภาคม 2542 ปัจจุบันเทศบาลตำบลนาจะหลวย เป็นศูนย์กลางการบริหารราชการ การปกครอง การศึกษา การพาณิชยกรรม การขนส่ง และการบริการต่างๆ ของอำเภอนาจะหลวย เทศบาลตำบลนาจะหลวย มีพื้นที่ทั้งหมด 8.91 ตารางกิโลเมตร แบ่งเป็น 6 หมู่บ้าน 7 ชุมชน

ตราประจำเทศบาล 
เนื่องจากอำเภอนาจะหลวย เป็นอำเภอชายแดนที่ติดต่อกับประเทศสาธารณรัฐประชาธิปไตยประชาชนลาว ลักษณะภูมิประเทศส่วนใหญ่เป็นป่า และมีภูเขาสลับซับซ้อน โดยเฉพาะอย่างยิ่ง “ภูจองนายอย” เป็นภูเขาที่อยู่ในพื้นที่ของอำเภอนาจะหลวย ชาวอำเภอนาจะหลวยจึงถือเอา  “ภูจองนายอย” เป็นสัญลักษณ์ของอำเภอ ซึ่งเป็นเส้นแบ่งเขตระหว่างประเทศไทยกับประเทศสาธารณรัฐประชาธิปไตยประชาชนลาว ด้วยเหตุนี้  เครื่องหมายดวงตราของเทศบาลตำบลนาจะหลวย จึงประกอบด้วยอาคารของที่ว่าการอำเภอนาจะหลวย ซึ่งหมายถึงสำนักงานเทศบาลตำบลนาจะหลวย ตั้งอยู่ ณ ที่ว่าการอำเภอนาจะหลวย (เดิม) แต่ปัจจุบันสำนักงานเทศบาลตำบลนาจะหลวยได้แยกมาตั้งสำนักงานใหม่ ส่วนภาพ “ภูจองนายอย” หมายถึง เทศบาลตำบลนาจะหลวยนี้อยู่ในอำเภอนาจะหลวย ซึ่งเป็นอำเภอชายแดนมีภูเขาลำเนาไพรเป็นอันมาก และเขตเทศบาลตำบลนาจะหลวยอยู่ติดกับเขาดังกล่าว

การศึกษา 
สถานศึกษาในเขตเทศบาลตำบลนาจะหลวย คือ
 โรงเรียนนาจะหลวย (กรป.กลาง อุปถัมภ์) (ระดับประถมศึกษา)
 โรงเรียนนาจะหลวย  (ระดับมัธยมศึกษา)
 ศูนย์บริการการศึกษานอกโรงเรียนและการศึกษาตามอัธยาศัยอำเภอนาจะหลวย
 ศูนย์พัฒนาเด็กเล็กวัดศรีพรหม1
 ศูนย์พัฒนาเด็กเล็กวัดศรีพรหม2
 ศูนย์พัฒนาเด็กเล็กบ้านหลักเมือง

ศาสนสถาน 
 วัดทองมาวนาราม  ชุมชน  ห้วยซันใต้
 วัดศรีพรหม  ชุมชน  ศรีพรหม
 วัดภูพลาญแก้ว  ชุมชน ห้วยโลก
 วัดป่านาจะหลวย  ชุมชน  หลักเมือง
 วัดป่าโนนนิเวศน์ ชุมชน  ห้วยซันเหนือ
 วัดภูพลาญสูง  ชุมชน  หลักเมือง

อ้างอิง

แหล่งข้อมูลอื่น 
 เว็บไซต์เทศบาลตำบลนาจะหลวย

นาจะหลวย
อำเภอนาจะหลวย